ישיבת מליאה, כנסת 25, פרוטוקול מספר 111, 2023-11-02 00:00

משה טור פז: חבריי חברי הכנסת, אני מתכבד לפתוח את ישיבת הכנסת

משה טור פז:  היום יום חמישי, י"ח בחשוון התשפ"ד, 2 בנובמבר 2023

משה טור פז:  נפתח בהודעת סגנית מזכיר הכנסת

אלינור ימין: תודה

אלינור ימין:  ברשות יושב-ראש הישיבה, הינני מתכבדת להודיעכם, כי הונחה היום על שולחן הכנסת, לקריאה הראשונה מטעם הממשלה: הצעת חוק התוכנית לסיוע הכלכלי (הוראת שעה – חרבות ברזל), התשפ"ד–2023

אלינור ימין:  תודה

משה טור פז: תודה רבה

משה טור פז: [רשומות (הצעות חוק, חוב' מ/1670)

משה טור פז: ] 

משה טור פז: חבריי חברי הכנסת, הנושא הראשון על סדר-היום: הצעת חוק התוכנית לסיוע כלכלי (הוראת שעה – חרבות ברזל), התשפ"ד–2023, בקריאה ראשונה

משה טור פז:  אני מזמין את שר האוצר בצלאל סמוטריץ' להציג את הצעת החוק

משה טור פז:  בבקשה, לרשותך עשר דקות

בצלאל סמוטריץ': תודה רבה, אדוני היושב-ראש

בצלאל סמוטריץ':  חבריי חברי הכנסת, אני מוכרח לומר שיש בי נימה של התרגשות לראות כאן את שני הדגלים הגדולים בשני צידי המליאה

בצלאל סמוטריץ':  באמת, תודה גדולה ליושב-ראש הכנסת ולכל מי שעמלו עם ה"יחד ננצח" הזה

בצלאל סמוטריץ':  באמת שאני עומד כאן פעם ראשונה על הבמה המכובדת בבית הגדול והחשוב הזה מאז התחילה המלחמה

בצלאל סמוטריץ':  אנחנו היום, בעזרת השם, כולנו יחד – קואליציה, אופוזיציה, ימין, שמאל – משלבים ידיים ומבצרים את קו ההגנה, את קו הביצורים השני של אזרחי מדינת ישראל ושל מדינת ישראל

בצלאל סמוטריץ':       אמרתי לא פעם בתקופה האחרונה, קו הביצורים הראשון קרס – החיים, הביטחון

בצלאל סמוטריץ':  לא היינו שם כמדינה להציל, למנוע, לשמור, להגן

בצלאל סמוטריץ':  נצטרך עוד לעבוד מאוד קשה כדי לבנות גם את קו הביצורים הזה

בצלאל סמוטריץ':  לוחמינו ומפקדינו עושים את זה עכשיו בחירוף נפש, במקצועיות, בנחישות, עם אומץ לב ורוח לחימה, פשוט אין לתאר

בצלאל סמוטריץ':  בעזרת השם אלוקי מערכות ישראל, הם יביאו את הניצחון, יחזירו את הכבוד הלאומי והגאווה הלאומית וימגרו את האויב וישמידו את הרוע, והקו הזה ייבנה

בצלאל סמוטריץ':       בחודש האחרון אנחנו מבצרים יחד, כולנו, בשילוב ידיים, את קו ההגנה השני ואת התחושה של אזרחי מדינת ישראל שיש מדינה שעומדת מאחוריהם

בצלאל סמוטריץ':  זה נכון ביחס לניצולים ולמפונים, זה נכון ביחס לתושבי קו העימות בצפון ובדרום, זה נכון ביחס לשלטון המקומי ולרשויות המקומיות ולארגוני החברה האזרחית, שבאמת כולם הפשילו שרוולים, לקחו אחריות, לא עשו חשבון

בצלאל סמוטריץ':  זה לקח קצת זמן, ואני חושב שבאמת, ברוך השם, המערכות עובדות ונותנות מענה, עם המורכבות ועם הקושי של מדינה, אבל זה קורה

בצלאל סמוטריץ':  אנחנו נותנים גב מלא למילואימניקים שלנו, החלוצים, הגיבורים, שעזבו את המשפחה ואת הילדים ורצו לחזית בלי לשאול שאלות

בצלאל סמוטריץ':       ועכשיו אנחנו מקימים את קו הביצורים לעסקים, למשק, לכלכלה

בצלאל סמוטריץ':  אנחנו עושים את זה מהר ביחס למלחמות או אירועים ביטחוניים קודמים

בצלאל סמוטריץ':  אנחנו עושים את זה בהסכמות מלאות עם המעסיקים ועם הארגונים היציגים של המשק ועם ההסתדרות

בצלאל סמוטריץ':  וקואליציה ואופוזיציה בוועדת כספים ישבנו ודנו והגענו להסכמות מראש, ואנחנו עושים את זה ביחד

בצלאל סמוטריץ':  אנחנו נותנים מענה לעסקים הזעירים והקטנים והבינוניים והגדולים

בצלאל סמוטריץ':  ויש חלקים של המענה הזה שכבר קרו: דחיית התשלומים – הדבר הזה, בואו, זה עשרות מיליארדים של תזרים, שעוזרים; הקדמת התשלומים של המדינה לכל בעלי העסקים

בצלאל סמוטריץ':      אבל בונים עכשיו תוכנית גדולה, וחבריי, אנחנו מעריכים אותה ב-7–8 מיליארד שקל בחודש

בצלאל סמוטריץ':  וזה נכון

בצלאל סמוטריץ':  זה נכון

בצלאל סמוטריץ':  זה הרגע שבו אנחנו כמדינה – בואו, הרי זה גם לא כסף שלנו, זה כסף של האזרחים, והוא משרת אותם, וביד רחבה

בצלאל סמוטריץ':  זה נכון ביחס להוצאות הקבועות, זה נכון ביחס לשכר העבודה, זה נכון ביחס לחל"ת עם כל התנאים שאנחנו מבטלים עכשיו, זה נכון ביחס להלוואות בערבות מדינה לעסקים ענקיים

בצלאל סמוטריץ':  אנחנו נשמור על הרציפות התפקודית

בצלאל סמוטריץ':      אני רוצה לומר פה גם את מה שכבר אמרנו לא פעם ולא פעמיים

בצלאל סמוטריץ':  אמרתי קודם, לוחמינו, בעזרת השם, ינצחו במערכה

בצלאל סמוטריץ':  אנחנו צריכים לנצח בעורף, וזה חלק מהניצחון

בצלאל סמוטריץ':  הטרור רוצה להחליש, רוצה לפרק, לכרסם, להפחיד

בצלאל סמוטריץ':  והעורף החזק, עם החוסן הלאומי – אגב, עם כמה שרק אפשר לנסות לחזור ולקיים שגרה, שוב, בכפוף להנחיות פיקוד העורף, בזהירות

בצלאל סמוטריץ':  איפה שאי-אפשר – אי-אפשר, אבל ברוב מדינת ישראל אפשר

בצלאל סמוטריץ':  אפשר ללכת לעבודה, לפתוח את מערכות החינוך, לקנות

בצלאל סמוטריץ':  זה חלק מהניצחון

בצלאל סמוטריץ':  חלק מתמונת הניצחון הוא שהחברה חזקה והעורף חזק, והוא משתדל לחזור לשגרה כמה שיותר מהר

בצלאל סמוטריץ':  זה נכון לבריאות שלנו, למשפחות שלנו, לילדים שלנו

בצלאל סמוטריץ':  זה נכון לכלכלה שלנו

בצלאל סמוטריץ':       באמת, אני רוצה להגיד לכם תודה

בצלאל סמוטריץ':  זה מרגש

בצלאל סמוטריץ':  אנחנו יודעים איפה היינו רק לפני כמה שבועות

בצלאל סמוטריץ':  אבל האחדות והלכידות והכניסה יחד מתחת לאלונקה והיכולת בשנייה לזרוק את הכול, את כל מה שלא חשוב, ולהתעסק יחד בדברים החשובים – עכשיו, יכול להיות שהמתווה הזה הוא לא 100% מושלם

בצלאל סמוטריץ':  אנחנו הרי אמרנו, יש אי-ודאות, והמערכה תתפתח, ונראה לאן ולדייק ולשפר

בצלאל סמוטריץ':  אנחנו עובדים עכשיו על מתווה לתרבות ולספורט ועל מתווה למעונות ועל מתווה ספציפי לכל מיני מגזרים

בצלאל סמוטריץ':  יש לנו סוגיה עכשיו של חברות התעופה

בצלאל סמוטריץ':  אנחנו יושבים עכשיו בצורה מאוד אינטנסיבית בצוותי עבודה עם המשרדים הרלוונטיים

בצלאל סמוטריץ':  יכול להיות שחלק מהדברים יצטרכו גם לבוא לפה לכנסת

בצלאל סמוטריץ':      אגב, משרתי המילואים, אתם יודעים שהקדמנו להם את התשלומים באופן מיידי, לא מחכים לסוף התשלום

בצלאל סמוטריץ':  ביטלנו להם את זקיפת שווי שימוש לרכב

בצלאל סמוטריץ':  זה סתם, למשל, שווה בין 1,500 ל-4,000 שקל לכל אחד בנטו, לשכירים

בצלאל סמוטריץ':  גם העצמאים, שמקבלים הרי 125% מהממוצע שלהם בלי להגיש בקשה, בלי להגיש ניירת

בצלאל סמוטריץ':  את הכול אנחנו דוחפים להם כאן ועכשיו

בצלאל סמוטריץ':  קיבלנו החלטה – זה, אגב, יגיע לכאן לכנסת, ואני בטוח שגם פה נשלב ידיים – להגדיל את תשלום המינימום מ-225 שקלים ל-300 שקלים ליום, ששנים כבר צועקים עליו

בצלאל סמוטריץ':  10,000 שקל בערך בחודש – מינימום למי שמתייצב ומשרת במילואים

בצלאל סמוטריץ':  אנחנו מקדמים עכשיו מענקים של 1,100 שקל לכל מילואימניק, ועוד 2,000 שקל לכל מילואימניק שיש לו אישה וילדים בבית, שהם לא ידאגו לפרנסה ולצרכים הכלכליים עכשיו

בצלאל סמוטריץ':  הם יוכלו להתרכז אך ורק במלחמה

בצלאל סמוטריץ':      אז שוב, חברים, אני אומר תודה ענקית, תודה ענקית

בצלאל סמוטריץ':  ואני באמת אומר לאזרחי ישראל: יש מדינה

בצלאל סמוטריץ':  אנחנו מחויבים, כולנו, לשקם את האמון ואת תחושת הביטחון

בצלאל סמוטריץ':  ושוב, על זה כולנו עובדים מאוד קשה, ובראש ובראשונה לוחמינו ומפקדינו ואנשי מערכת הביטחון הגיבורים

בצלאל סמוטריץ':       אבל הינה, תראו עכשיו, אזרחי ישראל, את הכנסת מתאחדת – קואליציה, אופוזיציה, כולם, כולם, כולם – לבצר, לבצר את חומת ההגנה הזו של מדינת ישראל לאזרחיה, אלה שבחזית, אלה שבעורף, משרתי המילואים, המפונים הגיבורים, הגיבורים החלוצים, אלה שמחזיקים לנו את הטרקטור והמחרשה שמחזיקה את הביטחון בגבולותינו בדרום, בצפון, ביהודה ושומרון; וכפי שאמרתי, את חומת הביטחון לכלכלה הישראלית, לעסקים, לעובדים, למעבידים

בצלאל סמוטריץ':  עם ישראל מאחוריכם, מדינת ישראל מאחוריכם, ובעזרת השם, ביחד ננצח

בצלאל סמוטריץ':  תודה רבה

משה טור פז: תודה רבה לשר האוצר

משה טור פז:  אנחנו עוברים עכשיו לדיון האישי

משה טור פז:  ראשונת הדוברים – חברת הכנסת טלי גוטליב, בבקשה

משה טור פז:  לרשותך שלוש דקות, בבקשה

טלי גוטליב: איפה היית, אדוני השר, עד עכשיו? חודש אנחנו במלחמה

טלי גוטליב:  חודש

טלי גוטליב:  חודש עם ישראל במלחמה

טלי גוטליב:  יש פניות אליך כל הזמן

טלי גוטליב:  אדוני השר, אנחנו לא עושים טובה לעם ישראל, לא

טלי גוטליב:  זאת החובה שלך

טלי גוטליב:  לשם כך התכנסנו

טלי גוטליב:  אתה שר האוצר

טלי גוטליב:  אתה צריך להסתדר עם שר הכלכלה	; אתה צריך להסביר את הדברים לעם ישראל כל הזמן, לא חודש אחרי

טלי גוטליב:  כי אנחנו פה, ואנחנו נמצאים, ואנחנו סופגים את האש כל הזמן ומגבים אותך

טלי גוטליב:  אמרתי לך לא פעם: צא, תסביר, תדברר כל הזמן

טלי גוטליב:  זה באשר אליך כשר האוצר

טלי גוטליב:      באשר לממשלה כממשלה, אני אומרת את הדבר הבא: לא מוכנה לקבל, חודש אחרי לחימה קשה מאוד, שאני לא מצליחה למצוא סיבה אחת למה לא מלבינים לי את הדברים הבאים במערך המשפטי

טלי גוטליב:  לא יכול להיות מצב שבשעת לחימה, כשגזרת הצפון בוערת, הייעוץ המשפטי לא מאפשר ירי לעבר חיזבאללה בגדר

טלי גוטליב:  מילא בשגרה – גם בשגרה אני לא מקבלת את זה שאני, הצבא שלי לא יכול לירות בגדר על אנשי חיזבאללה, על המחבלים המרצחים הללו

טלי גוטליב:  מי שמתקרב לי לגדר צריך לקבל ירייה בראש, מאוד פשוט, מצטערת לערער פה את אמות הסיפים של יפי הנפש; אז בשעת לחימה לא מלבינים לי את הירי לעבר חיזבאללה ולא מאפשרים ירי בגדר? זה – 1

טלי גוטליב:      אבל מילא זה, יש לנו מקורות דלק, והממשלה לא מפגיזה את מקורות הדלק

טלי גוטליב:  למה? דיני לחימה ואמנות ז'נבה

טלי גוטליב:  אז עם כל הכבוד לדיני לחימה ואמנות ז'נבה, אני עוד יודעת משהו בחוות דעת משפטיות, עוד זוכרת, לא תתלשו לי את זה מהראש

טלי גוטליב:  אם מקור דלק משמש את חמאס, אם מקור דלק משמש את חמאס, גם לפי דיני המלחמה מותר להפגיז אותו – נכון, חברי עמית הלוי? חד וחלק

טלי גוטליב:  אז עם כל הכבוד, אני לא יושבת בממשלה, כל מה שנשאר לי הוא לצעוק מפה: אדוני ראש הממשלה, תיקח מנהיגות ותחליט באומץ רב, תפסיק לפחד מרעשי רקע, תפסיק לשמוע מה יגיד זה ומה יגיד זה

טלי גוטליב:  פשוט תשלח להם את הסרטון שראינו אתמול – כל מי שמחליש לך את המוטיבציה, תשלח לו את סרטון התופת, עם איזה אויב אכזר אנחנו מתמודדים

טלי גוטליב:      ועוד משהו: בתי חולים – איזה יופי, אסור להפגיז בתי חולים לפי דיני המלחמה, נכון? אה, יש לי חדשות בשבילכם: אם בבית חולים מוסלקים חומרי נפץ ותופת בכמויות אדירות, ואם בית חולים משמש מקור שמירת דלק שמדליק ומתפעל את חמאס, ואם בבתי החולים חמאס מתחבא, ואם בתי חולים הם פתחי מנהרות – מותר לי להפגיז, נכון, חברי עמית הלוי? מותר לי להפגיז? מותר לך? אם היית ראש ממשלה, היית מפגיז? אני לא ראשת ממשלה, ואני גם לא חברת ממשלה

טלי גוטליב:       אז אני אגיד לכם את הדבר הבא: אדוני ראש הממשלה, אנחנו לא נעשה לכם הנחות

טלי גוטליב:  לא מעניין אותי שאני חברת קואליציה

טלי גוטליב:  לצערי, בזמן לחימה, שידע עם ישראל - - -     

משה טור פז: נא לסיים

טלי גוטליב: אני מתכנסת לסיום

טלי גוטליב:  שידע עם ישראל שבשעת לחימה לא מובאות החלטות הממשלה לתיקוף הכנסת

טלי גוטליב:  אני פה פיון

טלי גוטליב:  אז כל מה שנשאר לי הוא לומר שהמלך עירום, אם צריך לומר שהמלך עירום, ולומר את העובדות לאשורן

טלי גוטליב:  ראש הממשלה, אדוני, וחברי הממשלה, תתעשתו על עצמכם, כי אנחנו במלחמת קיום

טלי גוטליב:  שמעתי היום את הרעיון ההזוי - - -     

משה טור פז: חברת הכנסת גוטליב, נא לסיים

טלי גוטליב: 15 שניות

טלי גוטליב:  אפשר עוד 15 שניות?     

משה טור פז: בסדר, משפט

טלי גוטליב: שמעתי היום את ההתאהבות המחודשת בנרטיב של השקט ביהודה ושומרון

טלי גוטליב:  אני אומרת מעל בימת הכנסת, כמו שאמרתי בחוץ וביטחון: מיהודה ושומרון, חס וחלילה, תבוא עלינו הרעה

טלי גוטליב:  תמשיכו לשלם לרש"פ, תמשיכו לשלם לפלסטינים פיצוי כי הם לא עובדים בישראל – תבוא עלינו תופת, חס וחלילה

משה טור פז: תודה רבה

משה טור פז:  הדובר הבא, חבר הכנסת אופיר כץ, בבקשה

משה טור פז:  לרשותך שלוש דקות

אופיר כץ: אדוני היושב-ראש, ברוך שובך

משה טור פז: תודה רבה

משה טור פז:  הפסקה קלה

אופיר כץ: הפסקה קלה לדברים חשובים

אופיר כץ:  אדוני השר, חבריי חברי הכנסת, אדוני השר, אני רוצה קודם כול לברך אותך ואת התוכנית

אופיר כץ:  אני יודע שאתה עושה עבודה קשה, עושה הרבה דברים טובים, אבל יחד עם זאת ישנם גם הרבה דברים שתקועים

אופיר כץ:       אני קורא, רואה את התוכנית שאתם מביאים, ונדהמתי לראות שדווקא ערים כמו באר שבע ואשדוד נמצאות מחוץ לתוכנית שמקבלים בה פיצוי מלא

אופיר כץ:  ראיתי גם שהחבר'ה של האוצר אומרים: סגרנו עם כל הארגונים, כולם היו שותפים

אופיר כץ:  אבל איפה היו פה בעלי העסקים של באר שבע ואשדוד? מישהו דיבר איתם? מישהו פנה אליהם? להם אין ייצוג במשאים ומתנים האלו? זה שהם לא בתקשורת ולא עושים הרבה רעש, זה לא אומר שלא צריך לדאוג לעסקים בבאר שבע ובאשדוד, שחוטפים

אופיר כץ:  העסקים שם באמת, כמו שאמרתי, גם באשדוד וגם בבאר שבע, פשוט קורסים – אין מילה אחרת, וגם אני לא חושב שצריך להסביר הרבה למה זה קורה – ובאוצר מתייחסים אליהם כאילו מדובר בציריך ובבזל, ברשויות שלא קשורות למדינת ישראל, למה שקורה פה בדרום

אופיר כץ:      לפני שבועיים הייתי בבאר שבע במהלך ניחומי אבלים שקיימתי שם, ועצרתי עם העוזר שלי לקנות פלאפל

אופיר כץ:  נכנסנו למתחם של חנויות

אופיר כץ:  תקשיבו, יותר מחצי מהחנויות סגורות

אופיר כץ:  המתחם לא היה מתחם קניות, זה היה מתחם רפאים, אין אנשים בכלל

אופיר כץ:  זה היה ב-15:00, 16:00, בלב באר שבע

אופיר כץ:  אין אנשים בכלל

אופיר כץ:  אשדוד, מערכת החינוך שלה כמובן סגורה, הילדים לא בבית ספר, לא הולכים לעבודה, גם שם העסקים סגורים

אופיר כץ:  רק אתמול 17 רקטות לכיוון אשדוד, גם היום בבוקר שמענו על אשדוד, שהיה מטח לעברה

אופיר כץ:  מתייחסים אליהן כמו אל כל עיר במדינת ישראל, זה פשוט בלתי נתפס

אופיר כץ:  מה גם שבסבבים הקודמים כן הכניסו אותן לפיצוי המקיף של עד 40 קילומטר, ופה משום מה החליטו שהן רשויות בסדר, הן בסך הכול במציאות סבירה ונורמלית

אופיר כץ:       אחרי שאמרתי את כל זה, אני אומר לחברים באגף התקציבים שכל עוד באר שבע ואשדוד יקופחו ולא ייכנסו לתוכנית המקיפה של הפיצויים, קשה לי לראות את חברי הקואליציה מצביעים בעד התוכנית הזו

אופיר כץ:  זה היה בעבר, ואין שום סיבה שיוציאו אותם עכשיו מהתוכנית המקיפה

אופיר כץ:  מה שעוברים בעלי העסקים הקטנים בבאר שבע ובאשדוד הוא פשוט תופת

אופיר כץ:  נגמרו להם העסקים

אופיר כץ:  ואני שומע, אומרים לי: יש כסף, אין כסף, תעשו סדרי עדיפויות – זה צריך להיות למעלה בסדרי העדיפויות

אופיר כץ:  וחסר לכם כסף? אין כסף? תיקחו עוד מהכספים הקואליציוניים

משה טור פז: תודה רבה

משה טור פז:  חבר הכנסת יצחק פינדרוס, הדובר הבא

משה טור פז:  לרשותך שלוש דקות

משה טור פז:  בבקשה

יצחק פינדרוס: אדוני היושב-ראש, אדוני השר, חבריי חברי הכנסת, אני באמת מצטער שהייתי צריך לעלות ולהגיד את מה שאני הולך להגיד עכשיו, אדוני היושב-ראש

יצחק פינדרוס:  אנחנו חודש בתוך הלחימה, חודש נמצאים במצב לא פשוט אחרי אותה שבת שתיזכר, שבת קשה

יצחק פינדרוס:  כן, כמו שאמר שר האוצר בהתחלה, עם ישראל התאחד

יצחק פינדרוס:  אני מוצא את עצמי עובד פה עם חברי כנסת מכל הסיעות לעזור למשפחות, לעזור לחיילים, לעזור לאנשים

יצחק פינדרוס:  אנשים נמצאים בקשיים

יצחק פינדרוס:  אשדוד, באר שבע – אבל גם בעוד מקומות

יצחק פינדרוס:  גם בירושלים יש מתחמים שבמשך שבועות היו סגורים לגמרי, בכל המקומות

יצחק פינדרוס:  כל הארץ הפכה להיות לחזית

יצחק פינדרוס:  אנשים נמצאים ועובדים ביחד

יצחק פינדרוס:       ואני מתאפק

יצחק פינדרוס:  כבר חודש ימים שיש פה כמה בודדים, עשבים שוטים – סליחה שאני מתבטא כך – שמבחינתם המלחמה ממשיכה

יצחק פינדרוס:  ואני מתאפק ולא מגיב

יצחק פינדרוס:  אתמול אני מוצא ציוץ של חברה וחבר פה בכנסת שהיום הולכים להיפגש ראשי המפלגות עם ראש הממשלה ושר האוצר על הכספים הקואליציוניים

יצחק פינדרוס:  יום אחרי יום מגיעים לוועדת כספים עם שקרים ואומרים שוועדת כספים לא מתפקדת בגלל הכספים הקואליציוניים

יצחק פינדרוס:  ואנחנו אומרים להם, לא הייתה שיחה אחת – אחת – עם אגף התקציבים על הכספים הקואליציוניים

יצחק פינדרוס:       16,000 מורים ומורות בחינוך העצמאי ובמעיין החינוך התורני לא קיבלו משכורות אתמול בגלל אותה הסתה

יצחק פינדרוס:  דברים קורים, וכשיודעים שכל הסיפור הזה הוא מקסימום, מקסימום במקרה הטוב, 2 מיליארד שקל – כי אתם יודעים מה החריגו מ-511, את משרד הבריאות והמשרד לביטחון פנים, שזה נכון, ויש דברים שגם הם חלק מהתקציב

יצחק פינדרוס:  עלויות המלחמה היומיות הן מיליארדים ליום

יצחק פינדרוס:  רק בתוכנית הזאת שמביאים כאן היום, אמר שר האוצר, מדובר במיליארדים

יצחק פינדרוס:  אבל עולם כמנהגו נוהג, בואו נסית נגד הציבור החרדי

יצחק פינדרוס:  בואו נסית נגדם עוד פעם

יצחק פינדרוס:  בואו נשתמש עוד פעם במלחמה להסית

יצחק פינדרוס:  אותה הסתה, כאילו כלום לא קרה

יצחק פינדרוס:       נפלתם על הראש? אין גבול? מורים ומורות באשקלון, באופקים, בשדרות, בנתיבות ובבאר שבע לא צריכים לקבל משכורות כי יש מלחמה וצריכים להסית נגד הציבור החרדי? אין לכם בושה? קצת בושה? קצת? חוץ מלשלוח חברי כנסת ואנשים לעיתונות אף אחד באוצר אפילו לא דיבר על זה

יצחק פינדרוס:  לא ניהל שיחה על זה

יצחק פינדרוס:  הרי את כל התקציבים עצרו, את כל תקציבי הפעילות, והם יודעים את זה – אבל כל היום מסיתים

יצחק פינדרוס:  כל היום שולחים ציוצים

משה טור פז: נא לסיים

יצחק פינדרוס: - - עם ההסתה והפילוג הזה

יצחק פינדרוס:  די עם זה

יצחק פינדרוס:  די עם זה

יצחק פינדרוס:  די עם זה

קריאות: - - -     

משה טור פז: תודה לחבר הכנסת פינדרוס

משה טור פז:  חבר הכנסת קריב, אתה הדובר הבא, בבקשה

משה טור פז:  לרשותך שלוש דקות

משה טור פז:  בבקשה

גלעד קריב: אדוני היושב-ראש, כנסת נכבדה, אדוני השר, אינני מתכוון להתייחס לדבריו של חבר הכנסת פינדרוס בהרחבה

גלעד קריב:  אני גם חושב שהוא לא התייחס דווקא אליי, שאני נמצא פה, אל חבריי, אבל בואו רק נעמיד דברים על דיוקם בשני עניינים

גלעד קריב:  המשכורות לא שולמו רק מסיבה אחת – כי החשב של רשת החינוך בחר להודיע שהוא לא משלם את המשכורות כדי להפעיל לחץ פוליטי תקשורתי

גלעד קריב:  זו הסיבה היחידה

גלעד קריב:  הסיבה היחידה שלא שולמו המשכורות זה כי בפעם האלף הפכתם את המורים ואת המורות שלכם לכלי במשחק הפוליטי

גלעד קריב:      והדבר השני, חבר הכנסת פינדרוס, אני יודע שעכשיו הבון-טון הוא שחברי קואליציה תוקפים את הממשלה שלהם, ראינו את זה בנאומה של חברת הכנסת גוטליב, אבל תרשה לי להזכיר לך, חבר הכנסת פינדרוס, אתה חבר הקואליציה, חברי המפלגה שלך הם השרים בממשלה והאחריות על מה שקורה במדינת ישראל מונחת בראש ובראשונה על כתפיה של הממשלה, הנתמכת על ידי הקואליציה

גלעד קריב:  אז אלה מושכלות היסוד בסוגיית האחריות על מה שקורה במדינה

גלעד קריב:       עכשיו לעניינו של החוק

גלעד קריב:  אני מברך על הנחת החוק, חוק חשוב

גלעד קריב:  טוב שהוא מגיע במתכונת רחבה הרבה יותר מן המתווה הראשון שהוצג, וכל מי שעסק בעניין, חברים בקואליציה וחברים באופוזיציה ושרים מהממשלה, כולם יבואו על הברכה

גלעד קריב:  ועדיין, מכיוון שככל הנראה לפנינו שבועות ואולי חודשים של קרב, צריך לבוא ולומר שראוי היה שתזכיר החוק הזה היה מונח על שולחנה של הכנסת כבר לפני שבועיים; שחלק מהעיכוב לא נבע מן העבודה המקצועית של הגורמים במשרדים השונים אלא הוא תוצאה של, נקרא לזה בזהירות, קרבות אגו בין שרים בממשלה; שהיה צורך בהתערבות של חברי כנסת מהקואליציה בשביל להביא את כל השרים הרלוונטיים בממשלה לשבת זה עם זה ולסגור את העניינים, וחברים בצד הזה של הבית יודעים במה מדובר

גלעד קריב:      גם עכשיו הקבינט החברתי-כלכלי, שבאמת הוא הרגל השנייה של החוסן הלאומי, לא מתפקד כפי שהוא צריך לתפקד

גלעד קריב:  סאגה בלתי נגמרת במינוי הפרויקטור האזרחי

גלעד קריב:  מה לעשות, כל הזמן כמו באיזושהי תחרות של מועמדים, מביאים עוד מועמד ועוד מועמד, וזה לא נתמך על ידי מנכ"ל משרד ראש הממשלה ולזה מתנגדים במשרד האוצר – דברים שבאמת מקומם לא יכירם במצב המלחמה

משה טור פז: נא לסיים

גלעד קריב: אני מקווה שהתחלואים הקשים הללו יהיו מאחורינו

גלעד קריב:  משפט אחרון

גלעד קריב:  לפני שעה קלה יואב לימור, עיתונאי בכיר ומוערך, משתף את צופי ערוץ 12 שמייד לאחר קיום ריאיון עם ראש המועצה האזורית תמר, שבן לילה שילש את מספר התושבים באחריותו, בגלל הפינוי - -     

משה טור פז: תודה

גלעד קריב: - - הוא שיתף שתוך כדי שידור נתן אשל, מקורבו של ראש הממשלה, שולח לו הודעת טקסט: קוטרים, תפסיקו להוריד את המורל

גלעד קריב:  אז אני מציע לסביבתו הרעילה של ראש הממשלה, ממנכ"ל משרד ראש הממשלה ועד נתן אשל, שיקדישו פחות זמן לסמס לעיתונאים ויותר לעבודה לטובת מאות אלפי המפונים

גלעד קריב:  תודה רבה

משה טור פז: תודה רבה

משה טור פז:  הדובר הבא, חבר הכנסת אבי מעוז

אבי מעוז: אדוני היושב-ראש, כבוד השר, כנסת נכבדה, אתמול חזיתי יחד עם חברי הכנסת בסרט הזוועות שערך דובר צה"ל

אבי מעוז:  אני רוצה להציג אור מסוים על מה שראיתי

אבי מעוז:  כידוע, ביהדות ישנה חוכמת ההפכים: מתוך שיש מר ומתוק – אם לא היה מר, לא היינו יודעים שמה שאנחנו אוכלים, המתוק – זה מתוק

אבי מעוז:  רק בגלל שיש מר אנחנו יודעים מה הטעם המתוק

אבי מעוז:      מה שראינו אתמול בסרט זה את עוצמת הרוע

אבי מעוז:  אני ראיתי והבנתי שאנו עומדים מול אויב אכזרי שהגרעין הפנימי שלו הוא עצמות הרצון של היות רע לכול, בלי שום הבחנה בין כמות האנשים שעושים להם את הרע – בין כמות האנשים, הנשים, הטף, הקשישים שטובחים בהם לבין האיכות של הרע

אבי מעוז:  איזה רוע

אבי מעוז:  אין גבולות למה שראינו

אבי מעוז:  ולעומת זאת, הבנתי – רק אז הבנתי יותר טוב את מה שכותב מרן הרב קוק, זכר צדיק לברכה, באורות ישראל, פרק א', פסקה ד': "עצמות החפץ", הרצון, "של היות טוב לכול בלא שום הגבלה בעולם כלל, בין בכמות הניטבים ובין באיכותו של הטוב, זהו הגרעין הפנימי של מהות נשמתה של כנסת ישראל, זאת היא ירושתה ונחלת אבותיה"

אבי מעוז:  כנסת ישראל חפצה בה והיא העלתה את החפץ אלוקי של "טוב ה' לכל ורחמיו על כל מעשיו"

אבי מעוז:  עד כאן, סוף ציטוט

אבי מעוז:      ובכן רבותיי חברי הכנסת, אנחנו עומדים במלחמה בין הרע העולמי לבין הטוב, ואנחנו מייצגים את הטוב

אבי מעוז:  חיילינו, שמוסרים את נפשם, מייצגים את הטוב העולמי, את הטוב האלוקי, ואנחנו מאחלים בכל ליבנו, הם שליחים של כולנו, הצלחה לחיילנו

אבי מעוז:  ואנחנו לא נרפה עד שנשמיד ונחסל את הרע

אבי מעוז:  תודה רבה

משה טור פז: תודה רבה

משה טור פז:  חברת הכנסת דבי ביטון

דבורה ביטון: כבוד היושב-ראש, כבוד הכנסת, חברי הכנסת, אני אמשיך את דברי חברי חבר הכנסת אבי מעוז

דבורה ביטון:  גם אני צפיתי אמש בסרטונים

דבורה ביטון:  אלה בעצם סרטונים שנלקחו – עדות אמת מפי ועל ידי המחבלים שצילמו, מצלמות אבטחה

דבורה ביטון:  ואני רוצה בבקשה לומר מה חשתי

דבורה ביטון:  הסרטונים האלה מתארים את המעשים הזוועתיים ביותר האפשריים, גיהינום על פני האדמה

דבורה ביטון:  כמדומני, מעולם לא היו מעשים נפשעים ומתועבים כל כך כלפי בני אנוש בכל העולם, בכל ההיסטוריה האנושית

דבורה ביטון:  ממשלת ישראל חייבת להפיץ את הסרטים האלה, את הקטסטרופה, ברשתות החברתיות כדי שכל העולם ידע ממקור ראשון מה החמאס עולל לנו

דבורה ביטון:  והכי חשוב, שהעולם ידע למה זכותנו להשמיד את הרוע הזה ואת שליחי המוות של השטן, ושבחיים לא יבקשו מאיתנו מחוות הומניטריות או הפסקות אש, ושבחיים כלי תקשורת בעולם לא ידברו איתנו על תגובה מידתית

דבורה ביטון:  האנושיות לא קיימת עבור החמאס-הדאעש- הנאציזם בעזה, או בכל מקום אחר

דבורה ביטון:      כבוד היושב-ראש, לא היה פשוט לראות, אבל אני רוצה לסיים בנימה קצת יותר אופטימית

דבורה ביטון:  לצערי אמש ראינו מתים, הרבה מתים, הרבה סרטים קשים

דבורה ביטון:  אבל היום הנכד שלי אייל, שניצל מהתופת בכפר עזה, חוגג 12

דבורה ביטון:  בבוקר, כשרציתי לברך אותו, היה ברור לי שהוא חוגג חיים, כי אני חושבת, מרחק של חצי שעה – כנראה לא היה לי מה לחגוג היום

דבורה ביטון:  ולכן כתבתי לו: אייל, נכדי היקר, ברכות ליום הולדתך ה-12

דבורה ביטון:  יום הולדתך מקבל משמעות גדולה יותר השנה

דבורה ביטון:  ניצלת מהתופת, ואתה חוגג את החיים

דבורה ביטון:  ברשותכם, אני רוצה לסיים בברכה עבורו ועבור כל חיילינו, החטופים שלנו, וכולנו, כל עם ישראל: "יברכך ה' וישמְרֶךָ, יאר ה' פניו אליך וִיחֻנֶּךָּ

דבורה ביטון:  ישא ה' פניו אליך וְיָשֵׂם לך שלום"

דבורה ביטון:  אמן

דבורה ביטון:  תודה

משה טור פז: אמן

משה טור פז:  תודה רבה

משה טור פז:  הדובר הבא, חבר הכנסת עמית הלוי

עמית הלוי: אדוני היושב-בראש, חברתי חברת הכנסת דבי, אנחנו הבטחנו לנכד שלך ומבטיחים לנכד שלך ולכולנו את ההבטחה, שהיא בעצם הכותרת או המוטו שמתחתיו חוסים יד ושם וארגונים רבים במדינת ישראל ובעולם – קוראים לו "לעולם לא עוד"

עמית הלוי:  אני לא חשבתי לדבר, בימים האלו אני בכל מיני דברים מעשיים, שעיקרם הוא למנוע את הטבח הבא

עמית הלוי:  אבל אחרי הדברים שלך אני רוצה לומר לך, השבוע פרופסורית שהיא דווקא מובילה בחקר השואה והיסטוריונית, לדעתי היא כלת פרס ישראל, אניטה שפירא, פרסמה טור נגד המעשה שעשה שגרירנו גלעד ארדן באו"ם, שענד את הטלאי הצהוב

עמית הלוי:  לא צריך להיות פרופסור כדי לדעת ש-7 באוקטובר לא מושווה לשואה, ולא צריך להיות פרופסור כדי לדעת שזאת הייתה יממה של שואה, בדיוק כפי שתיארת כאן, ושהמעשים שראינו –ראיתם אתמול, ושהיו בשטח – הם זהים באופיים, בעוצמת הרוע, כמו שאמרת, בסדיסטיות שלהם, באכזריות המפלצתית שלהם, בדיוק לאלה שעשו הנאצים

עמית הלוי:  והעובדה שפרופ' אניטה שפירא חושבת שבניגוד לשואה, כמו שהיא אמרה בעיתון, יש פה איזה סכסוך נורמלי בין עמים על טריטוריות, חוץ מהבורות המחרידה הזאת – מה, לא קראו את אמנת החמאס?     

משה טור פז: חבריי חברי הכנסת, נא להיות יותר בשקט

משה טור פז:  חבר הכנסת ביטן

משה טור פז:  תודה

עמית הלוי: אז חוץ מהבורות האישית של אניטה שפירא על האידיאולוגיה של החמאס – מה, החזון השיעי באיראן, יש לנו איזה סכסוך טריטוריאלי עם איראן, החזון השיעי מדבר על טריטוריה? אנחנו הרי השטן הקטן בחזון הזה, בדרך לשטן הגדול, שנמצא בוושינגטון

עמית הלוי:  זאת התקפה שנבעה מסכסוך לאומי? כמה בורות יכולה להיות?      אבל מעבר לבורות, אני רוצה לומר לך, דבי, ולכולנו, להעז לכתוב דברים כאלו בציבור זה לא רק בורות, זה זילות של הקורבנות הללו שדיברת עליהם, חילול של הנשים שנאנסו, של התינוקות שנשרפו

עמית הלוי:  כיוון שגלעד ארדן, הפרובוקציה שהוא עשה, הפרובוקציה הנכונה והחשובה שהוא עשה, היא באה להזכיר

עמית הלוי:  היא לא באה להשוות את מצב מדינת ישראל למצב של אז, של העם היהודי אז – ברוך השם, היום יש לנו כלים ואנחנו משמידים את הרוע המוחלט

עמית הלוי:  היא באה לומר לקהילה הבין-לאומית: בניגוד למה שעשיתם אז על אותו רוע, על אותם מעשים – לא נהגתם כך בשבוע שעבר, לא נהגתם ככה בהחלטה הזאת בשבוע שעבר

עמית הלוי:  ובניגוד למה שאמרה אניטה שפירא, אם כבר מישהו נשא את שמו לשווא – היא נשאה את שמו של מנחם בגין לשווא

עמית הלוי:  מנחם בגין, אדוני היושב בראש, השווה את ערפאת יותר מפעם אחת לנאצים

עמית הלוי:  הוא היה גאה בתזכורת הזאת שהשגריר ארדן עשה באו"ם, תזכורת לאומות העולם בדיוק איך הם צריכים להתנהג עם החמאס – כמו שעשו בנירנברג, כמו שארצות הברית והמערב עשו במלחמה העולמית בטרור, לא פחות מזה

עמית הלוי:  תודה

משה טור פז: תודה רבה

משה טור פז:  הדוברת הבאה, חברת הכנסת צגה מלקו

סימון דוידסון: למה? אני, היושב-ראש

משה טור פז: סליחה, חבר הכנסת דוידסון, אחריו – חברת הכנסת מלקו

משה טור פז:  חברת הכנסת מלקו, סליחה, חבר הכנסת סימון דוידסון, ואת אחריו

משה טור פז:  בבקשה

סימון דוידסון: תודה, אדוני היושב-ראש

סימון דוידסון:  הייתי בטוח היום ששר האוצר יעלה, והדבר הראשון שהוא יגיד הוא ש-8 מיליארד השקל של הכספים הקואליציוניים הם דבר שלא מדברים עליו בכלל

בצלאל סמוטריץ': אין, אין

סימון דוידסון: אין

סימון דוידסון:  רציתי לשמוע את זה

קריאה: אין, אין

קריאה:  אני אומר לך, אין

בצלאל סמוטריץ': אין, לא קיים

בצלאל סמוטריץ':  כי ראיתי את אופיר כץ יושב לידך, והוא הראשון שדיבר על זה

אליהו דלל: סימון, לא למחזר - - -     

סימון דוידסון: אדוני שר האוצר, בשבועות האחרונים הבנתי דבר אחד: מזל גדול למדינת ישראל שהיו התורמים הגדולים, בעיקר מארצות הברית, ששפכו כסף לחברה הישראלית והצילו את כל התפקוד בשבועיים הראשונים

סימון דוידסון:  אנחנו ישבנו בחמ"ל, ויש חברי כנסת שפעלו יום-יום בנושא הזה, וללא הכסף של החברה בארצות הברית – ומדובר על גיוס של מעל 500 מיליון דולר – לא היינו מצליחים להתרומם בכלל

סימון דוידסון:  התפקוד היה אפס

סימון דוידסון:  וכשבאים לפה ואומרים אחרי שלושה וחצי שבועות שהגענו למתווה ואנחנו יוצאים לדרך – הדבר הזה היה צריך להיות הרבה הרבה יותר מוקדם

סימון דוידסון:  חווינו את הקורונה, כבר עברנו את זה

סימון דוידסון:  אפשר לעשות דברים הרבה יותר מהר

סימון דוידסון:      אני רוצה לשאול שאלה אחת: האם מישהו ביקר בעיר אילת? האם מישהו ביקר בעיר טבריה? האם אתם מודעים לכך שהעיר אילת הכפילה את עצמה עם התושבים המפונים? צריכים לעזור כלכלית במיידי לעיריות האלו

סימון דוידסון:  הם יודעים איך לפעול, הם יודעים איך להזיז דברים, גם בחינוך, גם ברווחה, בכל התפקוד, למפונים שנמצאים בערים האלו – טבריה, אילת, נתניה

סימון דוידסון:  עשרות אלפי משפחות נמצאות שם

סימון דוידסון:      שאלה לאגף התקציבים: האם מישהו באגף התקציבים ניהל פעם עסק? אני רוצה לספר לכם, לפני הכנסת, אדוני היושב-ראש, הייתי מעסיק מעל 200 עובדים

סימון דוידסון:  200 עובדים קיבלו משכורת בכל חודש

סימון דוידסון:  אתה יודע מה זה לבעל עסק להיות בתקופה הזאת? חוסר ודאות, חוסר יכולת לדעת אם הוא יוכל לשלם משכורת לעובדים שלו, אם הוא יוכל לשלם שכירות, אם הוא יוכל לשלם את הדברים המינימליים לנהל את העסק שלו

סימון דוידסון:  אנחנו צריכים להבין דבר אחד: יום אחרי המלחמה – וכולנו במלחמה, אין פה קואליציה–אופוזיציה – יום אחרי המלחמה אותם עסקים צריכים להמשיך לפעול

סימון דוידסון:  אותם עובדים צריכים לחזור לעסקים

סימון דוידסון:  ואם אנחנו לא נדע במיידי להחזיק את אותם בעלי עסקים ואותם עובדים בעסקים האלו, לא יהיו עסקים יום אחרי, ואז נדבר ללמפה, כי לא יהיה מי שישלם בכלל

סימון דוידסון:      אז אני מבקש ממשרד האוצר, מאגף התקציבים, להתעורר מהר, ושתהיה ודאות לאותם בעלי עסקים ולאותם עובדים לקבלת המשכורות שלהם במיידי

סימון דוידסון:  תודה רבה

משה טור פז: תודה רבה

משה טור פז:  עכשיו חברת הכנסת צגה מלקו

צגה מלקו: אדוני היושב-ראש, כנסת נכבדה, חבריי חברי הכנסת, אתמול נחשפנו לסרט מזעזע שדובר צה"ל הציג

צגה מלקו:  הסרטון היה קשה מאוד

צגה מלקו:  אני בעצמי התלבטתי בהתחלה אם לצפות בזה או לא

צגה מלקו:  לאחר מכן אמרתי, אני אראה

צגה מלקו:  חשבתי שאני חזקה

צגה מלקו:  כשראיתי את הסרטון לא יכולתי לעמוד בזה

צגה מלקו:  אני לא יכולה לתאר את הזוועות שראינו – אבל הזוועות האלה נשארות פה

צגה מלקו:  לא יכול להיות שהעולם לא יראה את זה

צגה מלקו:  דובר צה"ל אמר שמה שנחשפנו אליו אתמול הוא 6% או 7% מהחומר שיש לו

צגה מלקו:  הסרטונים האלה צולמו על ידי מחבלים ארורים, אולי חלק קטן על ידי מצלמת אבטחה

צגה מלקו:      ראינו את הרוע, ראינו את הרוע בעיניים שלנו, ראינו איך בעזה חוגגים את רעתנו

צגה מלקו:  איך זה יכול להיות? אימא כל כך שמחה שיהודים נרצחים והיא מצטערת שלא יכלה להגיע עם הבן שלה

צגה מלקו:  תקשיבו לזה

צגה מלקו:  שהעולם המערבי יתעורר, שהעולם המערבי יראה את זה

צגה מלקו:  תחשפו את זה, אל תשאירו את זה

צגה מלקו:      אנחנו רואים את האנטישמיות

צגה מלקו:  יהדות ארצות הברית סובלת, יהדות אירופה סובלת

צגה מלקו:  אנחנו ראינו איך מרססים בתים של יהודים במגן דוד בצרפת

צגה מלקו:  תגידו, אפשר לישון בשקט? אפשר לעבור על זה בשקט?      אני מבקשת מדובר צה"ל לחשוף לכל העולם

צגה מלקו:  העולם מדבר איתנו על סיוע הומניטרי

צגה מלקו:  תגידו לי – אני בעצמי כשהסתכלתי בהתחלה אמרתי, איזה רצח יותר טוב – האם בכדור, או שישרפו, או שיחתכו את הגוף של הבן-אדם? תגידו, איך אנחנו יכולים להשלים, לשבת בשקט? כל העולם מפגין נגדנו

צגה מלקו:  הערכים שלנו שונים מהערכים שלהם

צגה מלקו:  אני לא ישנתי כל הלילה

צגה מלקו:  אחרי שהתמוטטתי קיבלתי טיפול רפואי על ידי רופא הכנסת

צגה מלקו:  קיבלתי כדור כדי להירדם

צגה מלקו:      אני מבקשת, תחשפו את זה, שכל העולם יראה באיזה אזור אנחנו חיים

צגה מלקו:  המחבלים האלה – תגידו, לאן הגענו? אנחנו משווים את חמאס עם דאעש

צגה מלקו:  תגידו, לאן הגענו? אנחנו משווים את הארורים האלה, מי יותר אכזרי

צגה מלקו:  אין הגדרה של אכזריות, אין פה הגדרה של בני אדם

צגה מלקו:  לכן אני מבקשת שהעולם יראה זה

צגה מלקו:       יש אנשים שאומרים לי: למה נחשפת לזה? קשה לך לעמוד בזה

צגה מלקו:  אני לא מתחרטת לרגע שנחשפתי

צגה מלקו:  נכון, זה קשה

צגה מלקו:  אבל העולם צריך לראות את זה

משה טור פז: תודה רבה

משה טור פז:  הדוברת הבאה, חברת הכנסת מירב בן ארי

מירב בן ארי: תודה, אדוני היושב בראש, כנסת נכבדה

מירב בן ארי:  יש פה שר בכלל?     

קריאה: בצלאל

מירב בן ארי: סליחה, בצלאל, לא ראיתי אותך

מירב בן ארי:  אני רוצה להמשיך את מה שנאמר פה על סרטון הזוועות, אבל עם כל הכבוד, גם להכניס את האירוע לפרופורציה

מירב בן ארי:  כי אנחנו לא האירוע

מירב בן ארי:  זה שהיה לנו קשה – אנחנו לא האירוע

מירב בן ארי:  האירוע זה המפונים והחטופים ומשפחות הנרצחים ומשפחות הנעדרים

מירב בן ארי:  עם כל הקושי, הסיפור הוא לא עלינו, הסיפור הוא שלהם

מירב בן ארי:  ואנחנו, התפקיד שלנו כחברי הכנסת זה להסתכל

מירב בן ארי:  מי שקשה לו – באמת, קשה, יש אנשים שזה קשה להם – שלא יצפה

מירב בן ארי:  אבל מי שצפה והבין את גודל הזוועות חייב לספר וחייב לדבר וחייב לתאר את מה שהוא ראה

מירב בן ארי:      אני רוצה להיות קצת עניינית, והיה לי חשוב להגיד פה כמה דברים

מירב בן ארי:  מעבר לזה שאנחנו לא האירוע, הסרטון הזה צריך להיות מפורסם

מירב בן ארי:  מפורסם – אחת, לגורמי מקצוע, מעיתונאים ישראלים – אתמול עיתונאים ישראלים רצו להיכנס, לא נתנו להם; דבר שני, גם דוברים של חברי כנסת, גם אנשים שעובדים בתוך הכנסת ושיש להם השפעה, גם הם, חשוב שיראו

מירב בן ארי:  תבינו, הכתמים של הדם על מגירות – זה לא עושה את העבודה

מירב בן ארי:  אני מצטערת על הקורקטיות, זה לא עובד

מירב בן ארי:       אני כל היום מותקפת באינסטגרם, בטוויטר, ושולחים לי תמונות של הילדים בעזה

מירב בן ארי:  זה מה שהם שולחים לכל העולם

מירב בן ארי:  אם הם שולחים למירב בן ארי, חברת כנסת בישראל, הם שולחים את זה לכל העולם

מירב בן ארי:  ואם אנחנו נמשיך לשלוח כתמים על הרצפה – זה לא עובד

מירב בן ארי:  העולם חייב לראות את הזוועות

מירב בן ארי:  אני כבר מקבלת מכחישים

קריאה: נכון

מירב בן ארי: מכחישים

מירב בן ארי:  עוד לא חודש, כבר מכחישים את האירוע

מירב בן ארי:  אומרים לנו: אתם שקרנים, תַראי תמונות

מירב בן ארי:       אנחנו דוד מול גוליית בהסברה הבין-לאומית

מירב בן ארי:  האנטישמיות מרימה ראש, השנאה אלינו היא מטורפת, אני מקבלת תגובות של שנאה טהורה

מירב בן ארי:       אגב, גם מה שצגה דיברה פה – אני, באמת, מה שהכי זעזע אותי, והיו שם הרבה דברים, זה הרוע הטהור, המפלצתיות – שהם מצלמים את עצמם ב-GoPro, ומחייכים וצוחקים, והוא שותה את הקולה ויושב

מירב בן ארי:  אלה דברים של מפלצת

מירב בן ארי:      חייבים, לפחות, אתם לא מראים מה היה שם? תראו את המחבלים האלה, את הפרצוף שלהם

מירב בן ארי:  באמת אני שואלת

מירב בן ארי:  דרך אגב, אני ראיתי את כל הסרטון, מההתחלה עד הסוף, וקמתי ואמרתי לדובר צה"ל: למה אתם לא מראים לעולם? אני מצטערת שאני עניינית ואני שמה רגע את הרגשות בצד

מירב בן ארי:  אנחנו חברי כנסת, יש לנו אחריות

מירב בן ארי:  ואני מנצלת את הבמה - - -     

צגה מלקו: גם אנחנו בני אדם

מירב בן ארי: הרי זה לא בני אדם

צגה מלקו: לא, גם אנחנו בני אדם, חברי הכנסת בני אדם, יש לנו רגשות

מירב בן ארי: זו לא בעיה, אבל אנחנו לא הסיפור

מירב בן ארי:  אנחנו לא מעניינים, עם כל הכבוד

מירב בן ארי:  יש כאן משפחות – את יודעת, שני הילדים האלה מנתיב העשרה – את האימא אני מכירה, וישבתי ודיברתי איתה במלון, גם כתבתי לחברי הכנסת – אלה שני ילדים, ברוך השם, בחיים

מירב בן ארי:  יש עוד ילד שהיה איתה בממ"ד, הוא גם בחיים

מירב בן ארי:  הילד הגדול, אגב, נרצח בחוף זיקים

מירב בן ארי:  המשפחה הזאת - - -     

משה טור פז: נא לסיים

מירב בן ארי: אני רק אגיד משהו

מירב בן ארי:  צריך להראות את הילדים האלה, בטח אם המשפחה מסכימה

צגה מלקו: העולם צריך לראות, מירב

מירב בן ארי: יפה

מירב בן ארי:  אז אנחנו מסכימות ואין שאלה

מירב בן ארי:  ואני רוצה להגיד רק מילה אחרונה

מירב בן ארי:  אני חושבת שההחלטה של יו"ר הכנסת הייתה החלטה נכונה, ואני חושבת שההחלטה של דובר צה"ל חייבת חייבת להיות להרחיב את מספר האנשים שנחשפים, מתוך הבנה שאנחנו במלחמה על הקיום של המדינה הזאת ושל העם היהודי, כולל בתפוצות ומה שקורה איתן בעולם עם האנטישמיות

משה טור פז: תודה רבה

צגה מלקו: - - - העולם צריך לראות את זה

מירב בן ארי: הינה, אמרתי

צגה מלקו: מה שאנחנו ראינו – שהעולם יראה, למה - - -     

מירב בן ארי: אבל זה מה שאמרתי

צגה מלקו: העולם לא ראה את זה

משה טור פז: תודה רבה, חברת הכנסת מירב בן ארי

משה טור פז:  אחרון הדוברים, חבר הכנסת בועז ביסמוט

בועז ביסמוט: אדוני היושב-ראש, כנסת נכבדה, מירב ידידתי, שמעתי אותך, ואני, בתקופה הזו יש לי נטייה להסכים, להסכים עם כל מי שחושב כמוני, דומה לי

בועז ביסמוט:  לדעתי היום בכלל ישראל חצויה, זאת אומרת, מה זה חצויה? לא חצויה, אבל יש אלה שהם בעד ישראל ויש אלה שהם בעד מחבלים, ואני לא מכיר כאלה ולכן אנחנו היום אחד, את ואני

בועז ביסמוט:  וכשאת אומרת: זה לא הסיפור שלנו, אני משוכנע שאת תסכימי איתי - - -     

מירב בן ארי: לא, אמרתי שאנחנו לא הסיפור - - -     

בועז ביסמוט: שנייה, לא להפריע, לא להפריע

בועז ביסמוט:  כאשר אתמול צפינו בסרט – ותסכימי איתי, כי אני יודע מה את חושבת ואני מכיר אותך ואני מעריך אותך ואני מכבד אותך – כשראינו, הסרט הזה כאב לנו מאוד, כי במקרה הספציפי הזה, למה תקפו אותם? כי הם כמוך, הם יהודים, הם ישראלים, הם אנחנו

בועז ביסמוט:      ולכן הסרט הזה הוא כל כך כואב

בועז ביסמוט:  כי אנחנו – במקרה הספציפי שלי, לפני שהגעתי לבית הזה כיסיתי מלחמות, ולא אחת ולא שתיים, כעיתונאי, וראיתי באמת דברים לא יפים, דברים מכוערים, דברים טרגיים

בועז ביסמוט:  אבל אלה הטרגדיות של אחרים

בועז ביסמוט:  לא שזה לא כאב, זה כאב מאוד

בועז ביסמוט:  אבל פה זה כואב פי כמה, כי, איך אני אגיד את זה בצורה הכי פשוטה? כי ראיתם שהאנשים האלה באים ועושים את מה שהם עושים, ולא רק שהם טובחים – הם מצלמים, ואחרי זה הם חוגגים ומתפארים, ובצד השני הם מקבלים פידבק חיובי

בועז ביסמוט:      וגם יותר מזה

בועז ביסמוט:  זה קרה ביום שאנחנו הלכנו לעשות הקפות, והאלוהים שלנו, מה הוא מצווה אותנו? עשרת הדיברות, להתנהג כמו בני אדם, לאהוב – ופה אתה רואה שהם עושים את זה, ואתם ראיתם ושמעתם את זה בדיוק כמוני, מה שכיכב בסרטון הזה, או אם יש משהו אחד שחזר בלי סוף, זה אללה, אללה, אללה, אללהו אכבר

בועז ביסמוט:  ולא, אלוהים הוא גדול לא כדי להרוג, אני מאוד מצטער

בועז ביסמוט:      ואז אתה יוצא מהסרט הזה מאוד מאוד פסימי, כי אתה מבין שהנינים שלך והנינים של הנינים שלהם, יש להניח שהם עדיין ייתקלו בדברים שכאלה, ולכן אנחנו צריכים להיות מאוד מפוכחים

בועז ביסמוט:      אבל, וזה מה שחשוב – מירב, אני חושב שאת אמרת משהו מאוד נכון בנאומך, אני לא התכוונתי לדבר על זה – ולכן הסרט הזה חשוב, ולכן צריך להציג אותו, ואנשים צריכים לראות אותו

בועז ביסמוט:      דיברת על הכחשה, אבל את לא יודעת כמה את צודקת

בועז ביסמוט:  אני, בימים האחרונים, או בשבועות האחרונים, מתראיין הרבה בתקשורת הזרה

בועז ביסמוט:  הייתי מעדיף להתראיין לדברים נעימים יותר

בועז ביסמוט:  ואז תוך כדי – תקשורת, יכול להיות בהודו, יכול להיות בבריטניה – פתאום המראיין אומר לי, אני מדבר לפני שלושה שבועות, הוא מדבר על הקורבן הפלסטיני או הקורבן בעזה שטרם נפגע, ואני מחזיר אותו לתינוק היהודי שטרם נקבר, כי אי-אפשר עדיין לזהות אותו

בועז ביסמוט:      ואני כמובן מתבסס על הסרטונים שאת ואני צפינו בהם אתמול יחד עם עוד כמה מחברינו, מעמיתינו

בועז ביסמוט:  ואז אומרים לך בשידור חי: מי אמר שהסרטונים בכלל אמיתיים? ואז אתה חוזר להיסטוריה, ואתה מבין כמה וכמה דברים

בועז ביסמוט:  קודם כול, להזכיר לכם - -     

משה טור פז: נא לסיים

בועז ביסמוט: - - שיש מכחישי שואה, אבל כאן, בסיפור שלנו, של עזה, משכתבים היסטוריה בזמן אמת

בועז ביסמוט:  אלוקים אדירים

בועז ביסמוט:  בדבר שיש בו טוב, יש רע, יש את הדבר שהוא ברור, ויש את הדבר שהוא הפסול

משה טור פז: משפט אחרון

בועז ביסמוט: עוד דבר – משפט אחרון – הזכרתי קודם לכן את הקריירה הקודמת שלי

בועז ביסמוט:  אני זוכר היטב שכאשר היו הפיגועים של 11 בספטמבר, ואז הייתי כתב בפריז, כולם התנדבו כדי להיות נגד אל-קאעידה ודאעש – עורף ראשים – כולם התנדבו; ופה פתאום אתה רואה מזכ"ל או"ם, אתה רואה דעת קהל, ואתה רואה אנשים שיוצאים להפגין ואומרים לך, מה, זה לא נוצר בוואקום – כמדומני אמר את זה מזכ"ל האו"ם

בועז ביסמוט:      לכן אני אומר דבר אחרון: יש רגעים בהיסטוריה – ואני אומר את זה כאן לבית הזה – את אופוזיציה ואני קואליציה – מעולם לא הרגשתי כל כך קרוב אלייך ואל סימון שיושב לידך כבימים כאלה, באמת

בועז ביסמוט:  אני אומר את זה, ואני רואה בפאנלים השונים אחדות

בועז ביסמוט:  היא הכרחית וחיונית גם בשדה הקרב וגם בכלל להרגשה הטובה של הציבור ולחוסר - - -     

משה טור פז: תודה רבה

בועז ביסמוט: מילה אחרונה, כי אני המסכם, אם תרצה, האחרון שאומר: דעו לכם שכשאנחנו מסתובבים בדרום, אתה רואה את האדמה – לא החרוכה, אבל האדמה הפגועה, האדמה השרופה – כן, ריח של מוות באוויר

בועז ביסמוט:  אבל יש גם – תרימו את הראש – את הדבר האופטימי: אתה רואה את חיילינו, כוחותינו, חיילי צה"ל – מה זה מורל גבוה, מה זה רצון להכריע, ואוי לו למי שימנע מהחיילים האלה להביא לנו את הניצחון המוחלט, כי הם יודעים לעשות את זה והם רוצים לעשות את זה, וכל הכבוד לצה"ל

בועז ביסמוט:  תודה רבה

משה טור פז: תודה רבה

משה טור פז:      אני מזמין את שר האוצר בצלאל סמוטריץ' לסכם את הדיון

משה טור פז:  בבקשה

בצלאל סמוטריץ': אדוני היושב-ראש, חבריי חברי הכנסת, הקשבתי קשב רב לכל הדברים החשובים שנאמרו כאן, גם להערות וגם לביקורת

בצלאל סמוטריץ':  יש לי בקשה אחת בלבד – סימון, אני אומר את זה גם לך – אני לא רוצה להתנצח ולא רוצה להתווכח

בצלאל סמוטריץ':  אני אומר לך שהמדינה עובדת, ועובדת מהרגע הראשון, ובוא ולא נעשה עוול לרופאים ואחיות, למורים ומורות, לעובדים סוציאליים, לפסיכולוגים ואנשי מס רכוש, שעזבו הכול תחת אש ורצו למלונות, ליישובים, לחורבן, לערים; ולאין ספור עובדי מדינה, באלפים, שעזבו הכול ובנו אופרציה מאפס למאה, ותוך שבוע – לפנות 200,000 איש מהבתים ולראות שהכול יעבוד במלונות

בצלאל סמוטריץ':  להגיד לך שאין קצת בלגן? כן, קורה

בצלאל סמוטריץ':  בוא, אספר לך שהיו תוכניות שאנשים יתפנו לכיתות ויישנו בבתי ספר על מזרנים, והיינו צריכים מהרגע להרגע לשנות את כל התו"ל של איך מדינת ישראל מתמודדת בחירום

בצלאל סמוטריץ':  שוב, לא אני – מה אני? בוא לא נעשה עוול

בצלאל סמוטריץ':      כן, הייתה התנדבות אדירה של החברה האזרחית ותרומות, וזה נפלא

מירב בן ארי: עדיין

בצלאל סמוטריץ': זה נהדר

בצלאל סמוטריץ':  אגב, בשגרה יש תפקיד נפלא לחברה האזרחית ולתרומות, וזה אף פעם לא סותר

בצלאל סמוטריץ':      אז אני לא טוען – כן, קיבלנו מכה קשה מאוד, הכול היה בהפתעה, ולוקח זמן להבין את המציאות, ויש גם פה המון – ואני לא רוצה לגלגל אחריות – ביורוקרטיה הורגת, הורגת, הורגת

דבורה ביטון: אנחנו יודעים

בצלאל סמוטריץ': תאמין לי, סימון, תאמין לי שהיינו רוצים לעשות הכול פי אלף יותר מהר

גלעד קריב: לא בגלל ביורוקרטיה מערך בריאות הנפש קורס

בצלאל סמוטריץ': לא, לא

בצלאל סמוטריץ':  גלעד, שנייה

בצלאל סמוטריץ':  אני מדבר עכשיו על החירום

בצלאל סמוטריץ':  אתה צודק, מערך בריאות הנפש, איך נאמר, הוא החצר האחורית של מדינת ישראל עשרות שנים

בצלאל סמוטריץ':  זה לא קשור לממשלה כזו או אחרת או לתפקוד כזה או אחר

בצלאל סמוטריץ':  אתה צודק, זה פוגש אותנו עכשיו בחירום

בצלאל סמוטריץ':  אגב, אתה יודע מה? למרות זאת, תסתכל על ההתגייסות של משרד הבריאות, משרד הרווחה ומשרד החינוך

בצלאל סמוטריץ':  רצו, גייסו פנסיונרים וסטודנטים, עשו הכשרות מהירות, והוציאו את כולם לשטח

בצלאל סמוטריץ':  בכל מלון יש מטפלים מהיום הראשון

בצלאל סמוטריץ':       	זה בסדר, סימון – עוד מילה – באופן אישי, אתם יודעים שאני זמין ומתקשרים אליי, ואני מקבל ביקורת באהבה, לוקח עליה אחריות ומנסה לפתור בעיות

בצלאל סמוטריץ':  אבל אני רוצה להגיד מה חשוב עכשיו לעם – רק לחזק, רק לחזק

בצלאל סמוטריץ':  כשאתם עולים עכשיו לפה, לדוכן – רק לחזק, ולא להתעסק עכשיו בביקורת, במה לא מספיק טוב

בצלאל סמוטריץ':  להגיד לנו את זה

בצלאל סמוטריץ':  אנחנו רוצים לתקן באמת, וזה בסדר

בצלאל סמוטריץ':  תאמין לי שאין שר שאם תרים אליו טלפון, אין מנכ"ל שאם תרים אליו טלפון או תשלח אליו ווטסאפ ב-3:00 בשבת ותציפו משהו מהמלון או פנייה – זה לא יטופל

בצלאל סמוטריץ':  אבל כשעומדים עכשיו פה בדוכן, רק לחזק

בצלאל סמוטריץ':  יש לנו עם נפלא, יש לנו מדינה נפלאה, יש לנו משרתי ציבור נהדרים, באמת, וכולם, כולם – 24 שעות ביממה שבעה ימים בשבוע, כל אחד במשמרת שלו, בתחום שלו, באחריות שלו, ממציאים את עצמנו מחדש, מייצרים פתרונות לבעיות – הכול

בצלאל סמוטריץ':      אני אומר: זה לא מושלם

בצלאל סמוטריץ':  זו מלחמה

בצלאל סמוטריץ':  יש במלחמה קושי, ויש בלגן

בצלאל סמוטריץ':  באמת מתאמצים – מתאמצים לקצר טווחים, לסגור מעגלים מהירים, לפרק ביורוקרטיות

בצלאל סמוטריץ':  אני אומר לכם שהמערכת גם מבינה

בצלאל סמוטריץ':  לקח לה טיפה זמן להבין שבמלחמה קודם יורים ואחר כך מתחשבנים

בצלאל סמוטריץ':  אז כל דבר הוא קריטריונים, תראה לי, תסביר לי, ולמה ככה ולמה ככה

בצלאל סמוטריץ':  אתה יודע, לפני שבועיים כבר אמרתי, נרחיב לאפס עד עשרים ואופקים וכו' את מס רכוש – נכון? הבוקר או אתמול בלילה בישרו לי שהמשפטנים הצליחו לקבל את החומר מפיקוד העורף ולהצדיק את זה משפטית

בצלאל סמוטריץ':  אני אומר: דחילקום, רבאק, תנו לאנשים מקדמות, תנו לנו לעבוד, ואחר כך נמצא את ההסברים

בצלאל סמוטריץ':  אז בסדר, המערכת מבינה לאט-לאט

בצלאל סמוטריץ':       אז אנחנו לא חפים מטעויות, באמת

בצלאל סמוטריץ':  אני שמח, ואני אומר גם לך ולאחרים: תציפו לנו דברים, תשלחו

בצלאל סמוטריץ':  אנחנו משתדלים

בצלאל סמוטריץ':  אגב, כולנו עובדים ב-50% כוח אדם

בצלאל סמוטריץ':  אגף התקציבים – חצי מהחבר'ה בצווי 8

בצלאל סמוטריץ':  הממונה על השכר בצו 8

בצלאל סמוטריץ':  אצלי בלשכה 70% מהחבר'ה בצו 8

בצלאל סמוטריץ':  כולם מגויסים

בצלאל סמוטריץ':  משתדלים

בצלאל סמוטריץ':  אני מדבר עם אנשים – אתה יודע, הם יושבים בגבול רצועת עזה, ובעזה אין להם טלפונים, או בגבול הצפון, כל אחד במשמרת שלו, ואני מדבר איתם בטלפון, ומשם הם תופסים איזה עשר דקות שבהן הם יכולים לרוץ ולתפוס איזה אינטרנט – כי אסור להם, מבחינת הוראות ביטחון שדה – ולהכין לי איזה משהו ואיזה חומר

בצלאל סמוטריץ':      אני אומר לך: עזוב, עוד פעם, אותי אפשר לתקוף ואפשר לבקר, אבל יש אנשים

בצלאל סמוטריץ':  יש משרתי ציבור טובים בכל משרדי הממשלה, בכל האגפים של הממשלה, שמאותה שמחת תורה נוראה ואיומה – אתה יודע, בשמחת תורה לקח זמן עד שהתבהרה התמונה

בצלאל סמוטריץ':  ב-9:30, שבת שמחת תורה, החשב הכללי ואנשיו עוזבים הכול, פותחים חמ"ל חירום פה, בג'נרי, מתחת לאדמה, ונותנים מענה קודם כול לצבא, לרציפות ולרכש, ומאז הם לא מפסיקים

בצלאל סמוטריץ':  שוב, אני לא אומר שאין קושי, אני לא אומר שהכול מושלם, אבל באמת מה שחשוב לי להגיד עכשיו הוא שמה שצריך כרגע, כשאתם מדברים עם עם ישראל, הוא רק לחזק, רק לתמוך, לחזק את העם, לחזק את הלוחמים, את המפקדים, את העורף, לחזק את הציבור, לחזק את משרתי הציבור – את כולם, כולם

בצלאל סמוטריץ':  יהיה לנו מספיק זמן אחר כך להפיק לקחים, לעשות חשבון נפש

בצלאל סמוטריץ':  אתה יודע מה? מן הסתם גם נחזור להתנצח, וזה בסדר

בצלאל סמוטריץ':  אני אמרתי, אני התחייבתי כמה פעמים התחייבות אחת, ואני נותן אותה גם פה: ביום שאחרי אני אכה רק על החזה של עצמי

בצלאל סמוטריץ':  אני אעשה את חשבון הנפש לעצמי, אבדוק איפה אני הייתי בסדר ואיפה לא הייתי בסדר, מה עשיתי טוב ומה לא עשיתי טוב, ואתווך את זה לציבור

בצלאל סמוטריץ':  לא אכה על חזה של אף אחד אחר

בצלאל סמוטריץ':  אבל גם מי שירצה להכות על חזות של אחרים – אחרי המלחמה

בצלאל סמוטריץ':  עכשיו – שילוב ידיים ולחזק, לחזק ולחזק

בצלאל סמוטריץ':  עם ישראל חייב את החיזוק

בצלאל סמוטריץ':  הוא חזק, הוא חזק – תראו את ההתגייסות

בצלאל סמוטריץ':  אתם עומדים נפעמים מול העוצמות שיש בעם הזה

בצלאל סמוטריץ':  כמעט שכחנו מה יש לנו

בצלאל סמוטריץ':  רק לחזק

בצלאל סמוטריץ':       אני אומר את זה גם – אני יכול לענות לך: הרי הבאנו את המתווה הזה שבוע וחצי אחרי המלחמה, מה שלא היה מעולם, ואחר כך לקח עוד שבוע וחצי להגיע להסכמות

בצלאל סמוטריץ':  לא רציתי לבוא לפה במחלוקות – רציתי להביא את ארגוני המעסיקים, את ההסתדרות, את הקואליציה והאופוזיציה, את כולם

בצלאל סמוטריץ':  זה לקח זמן

בצלאל סמוטריץ':      זה קורה מהר, ועוד פעם, באופן יחסי

בצלאל סמוטריץ':  תאמין לי שכל עצה טובה, ובכל מה שאתה יכול להירתם, לתת – אנחנו באמת פתוחים לזה, אבל רק לחזק את עם ישראל עכשיו

בצלאל סמוטריץ':  לחזק את עם ישראל, להתעסק בדברים הטובים, להתעסק ב-90% כוס מלאה גם כשיש ביקורת בונה בפנים כדי לשפר, וביחד, בעזרת השם, נעבור את זה וננצח

בצלאל סמוטריץ':      אדוני היושב-ראש, סליחה שהארכתי

בצלאל סמוטריץ':  תודה רבה לכולם

משה טור פז: תודה לשר האוצר

משה טור פז:       חבריי חברי הכנסת, נעבור להצבעה בקריאה ראשונה על הצעת חוק התוכנית לסיוע כלכלי (הוראת שעה – חרבות ברזל), התשפ"ד–2023

משה טור פז:  ההצבעה תהיה אלקטרונית

משה טור פז:  נא לשבת

משה טור פז:  הצבעה

משה טור פז: בעד – 14 

משה טור פז: נמנעים – אין  

בצלאל סמוטריץ': ביטן, אתה מסבך אותנו עכשיו - - -     

דוד ביטן: - - - קודם כול - - -     

משה טור פז: 14 בעד, אין מתנגדים ואין נמנעים

משה טור פז:  אני קובע כי הצעת חוק התוכנית לסיוע כלכלי - -      

דוד ביטן: כלכלה, בבקשה

משה טור פז: - - (הוראת שעה – חרבות ברזל), התשפ"ד–2023, אושרה בקריאה ראשונה, ותעבור לוועדת הכנסת להכנתה לקריאה שנייה ושלישית - -      

גלעד קריב: ועדת הכספים

בצלאל סמוטריץ': לקבוע איזו ועדה

משה טור פז: - - לוועדת הכנסת לטובת קביעה באיזו ועדה

משה טור פז:  אמת

גלעד קריב: מה, יש ויכוח באיזו ועדה זה?     

בצלאל סמוטריץ': הממשלה רוצה כספים, וביטן רוצה כלכלה

בצלאל סמוטריץ':  אז ועדת כנסת

בצלאל סמוטריץ':  זה אותו - - -     

גלעד קריב: זה עוד רגע של קורת רוח

משה טור פז: רגע לפני שאני נועל את המליאה, אני רוצה למסור כאן, מעל בימת הכנסת: לאחינו הלוחמים בסדיר ובמילואים, אלו המתמרנים עתה ברחובות אל אל-עטאטרה ובסמטאות ג'באליה ונלחמים בבתי בית לאהיא ובפאתי שאטי, אחיי לנשק, עם ישראל כולו עימכם בשעה זו

משה טור פז:  אתם כותבים ברגעים אלו ממש את החוזה החדש שבין כוחות הביטחון לבין עם ישראל

משה טור פז:      באופן אישי, רגע לפני שאני מצטרף אליכם, מוריד את החליפה ולובש שוב מדים, אני מברך אתכם בשם כל חברי הכנסת, שהקב"ה יצליח דרככם, יעטרכם בכתר ישועה ובעטרת ניצחון, ויקוים בהם מקרה שכתוב "כי ה' אלהיכם ההלך עמכם להלחם לכם עם אויבכם להושיע אתכם", ונאמר אמן

משה טור פז:      חברי הכנסת, תם סדר-היום

משה טור פז:  הישיבה הבאה – ביום שני, כ"ב בחשוון התשפ"ד, 6 בנובמבר 2023, בשעה 16:00

משה טור פז:  ישיבה זו נעולה